Sirens jirbħu fl-aħħar sessjoni Rapport: Stewart Said NEPTUNES......................................… 8 SAN ĠILJAN MERCURY TOWERS.… 15 (1-5), (2-4), (1-4), (4-2) F'temp tipikament xitwi, b'xita li ma qatgħet xejn tul il-logħba, San Ġiljan Mercury Towers iddominaw u ġabu fix-xejn lil Neptunes b'rebħa b'distakk ta' seba' gowls. Għalkemm wieħed ma jridx inaqqas mill-mertu tal-Ġiljaniżi, Neptunes kienu mingħajr il-plejers influwenti Stevie Camilleri, Jake Muscat, Jeremy Abela u Michael Spiteri Staines. Bidu b'saħħtu minn San Ġiljan u meritatament rebħu l-ewwel sessjoni. Lob ta' Darren Zammit u xutt minn qagħda ideali ta' Nikolai Zammit, taw vantaġġ doppju lil San Ġiljan. Mark Castillo naqqas id-distakk mis-centre iżda l-Ġiljaniżi ħadu vantaġġ min-nuqqasijiet ta' markament tal-avversarji u skorjaw tliet darbiet oħra. Jispikka l-gowl tal-4-1 ta' Nicholas Bugelli li rebaħ il-ballun u avvanza tul il-pixxina qabel għeleb lil Alan Borg Cole. Għalkemm Neptunes tjiebu ftit fl-ewwel parti tat-tieni sessjoni, San Ġiljan komplew jiddominaw u kabbru l-vantaġġ bi tliet gowls konsekuttivi minn Bugelli u Nikolai Zammit għal vantaġġ ta' 9-3. It-tim ta' Dorian Pisani neħħa kull dubju mir-riżultat fit-tielet sessjoni, kawża ta' faċilità biex isibu x-xibka minħabba spazji żejda fl-attakk. Matthew Zammit saħansitra sab iċ-ċans li jqabbeż minn fuq Borg Cole minn pożizzjoni ċentrali. Neptunes tal-anqas irnexxielhom inaqqsu d-distakk fl-aħħar sessjoni għalkemm ftit tappnet id-dominanza tal-Ġiljaniżi fil-ġurnata. Zammit (1), N. Schiavone, G. Vassallo, f. Scardino, L. Montebello Brownrigg Referees: Massimo Angileri, Peter Balzan MARSASKALA FISH AND FISH.....… 6 SIRENS MECCA MARIN.................… 12 (2-0), (3-5), (1-4), (0-6) Sirens Mecca Marin kellhom bżonn l-aħħar sessjoni biex għelbu l-isfida ta' Marsaskala Fish and Fish 12-6. L-iskor finali ma jagħmilx ġustizzja mal-Iskalin li għal ħafna ħin saħansitra kellhom il-vantaġġ fil-logħba. Marsaskala fetħu vantaġġ doppju fl-ewwel sessjoni permezz ta' Jake Ciantar u Paul Privitera. Malcolm Manara saħansitra għamilhom tlieta fit-tieni sessjoni iżda minn hemm Sirens stenbħu u ġabu d-draw b'gowls ta' Jacob Sciberras u John Napier bejniethom. Gowl sabiħ ta' Gerald Sammut mis-centre u xutt preċiż ta' Privitera minn pożizzjoni ċentrali, taw vantaġġ ta' 5-3 lil Marsaskala. Iżda Sirens irnexxielhom jirkupraw l-iżvantaġġ sa qabel tmiem it-tieni sessjoni. Il-bilanċ baqa' jirrenja fil-logħba u ma kinitx sorpriża li l-iskor baqa' indaqs fit-tielet sessjoni. Iżda fil-bidu tal-aħħar sessjoni, Marsaskala pprotestaw mat-tmexxija tal-logħba hekk kif saħqu li Paul Privitera seta' jidħol jilgħab iżda skont it-tmexxija tal-logħba, ma kienx għadu għadda l-ħin kollu tat-tkeċċija. Mill-man-up, Matthias Azzopardi poġġa lil Sirens minn fuq. Minn dik l-azzjoni, l-għajja bdiet dieħla fit-tim ta' Marsaskala, b'Sirens jieħdu vantaġġ totali.